Case ID: 1177877
Sentence 23: Apellyasiya Məhkəməsi iş materiallarını araşdıraraq o nəticəyə gəlmişdir ki, bütün fiziki və hüquqi şəxslər özlərinin qanunla qorunan hüquq və azadlıqlarını, eləcə də maraqlarını qorumaq və təmin etmək məqsədi ilə qanunla müəyyən edilmiş qaydada məhkəmə müdafiəsindən istifadə edə bilər, məhkəmə müdafiəsi təminatı əsas insan və vətəndaş hüquqları və azadlıqları sırasında olmaqla, eyni zamanda bütün digər hüquq və azadlıqların təminatı kimi qəbul olunur, insan və vətəndaş hüquqlarının və azadlıqlarının həyata keçirilməsi isə məhdudlaşıdırıla bilməz, lakin məhkəməyə müraciət hüququ mütləq hüquq deyildir və şəxsin məhkəməyə yazılı müraciətinin qəbul olunması üçün bəzi şərtlər, məhdudiyyətlər müəyyən olunmuş, inzibati məhkəmə icraatında da iddianın mümkünlük şərtləri müəyyən olunmuşdur və istənilən inzibati işin mahiyyəti üzrə araşdırılmasından əvvəl, buna imkan verən iddianın mümkünlüyü şərtlərinin olub-olmadığı araşdırılmalıdır, vətəndaşların seçki hüquqlarını pozan qərar və hərəkətlərdən (hərəkətsizlikdən) əvvəlcə yuxarı seçki komissiyasına, dairə seçki komissiyasının qərarından və ya hərəkətindən (hərəkətsizliyindən) Mərkəzi Seçki Komissiyasına şikayətin verilməsi, Mərkəzi Seçki Komissiyasının qərarından və ya hərəkətindən (hərəkətsizliyindən) isə şikayətin apellyasiya instansiyası məhkəməsinə edilməsi qaydası müəyyən olunmuş, bilavasitə Seçki Məcəlləsi ilə müəyyən olunan bu qayda məcburidir və hər bir şikayətlə bağlı qeyd edilən prosedura əməl olunması qanunun imperativ tələbidir, başqa sözlə, sözügedən ardıcıllığa zidd olaraq verilən şikayətlər yolverilən, mümkün sayılmadığı üçün onlara mahiyyəti üzrə baxıla və hüquqi qiymət verilə bilməz, iddiaçı seçki məntəqələrində baş vermiş qanun pozuntularından müvafiq DSK-ya şikayətlər vermədən birbaşa MSK-ya müraciətlər etmiş, sonuncu isə iddiaçıya ünvanladığı xx.xx.2020-ci il tarixli məktubu ilə Seçki Məcəlləsinin 112-ci maddəsində sadalanan tələbləri ona izah edərək, xx.xx.2020-ci il tarixli 1717 və 1718 nömrəli müraciətləri Seçki Məcəlləsinin qeyd edilən tələblərinə cavab vermədiyindən, araşdırılmasının mümkün olmadığını bildirmiş, MSK-nın şikayətlər üzrə qəbul etdiyi başqa qərarı mövcud deyildir, həmçinin məktub iddiaçı üçün “İnzibati icraat haqqında” Azərbaycan Respublikası Qanununun 2.0.11-ci maddəsində nəzərdə tutulan əlverişsiz (yükləyici) inzibati akt sayılmadığından, həmin məktubla iddiaçıya göstərilən nöqsanın aradan qaldırılması izah edilmişdir.